खाद्य सुरक्षा के अंतर्गत परिवारों का पंजीकरण 30 अप्रैल तक करें: नेगी
अतिरिक्तजिला दंडाधिकारी संदीप नेगी ने जिले के सभी खंड विकास अधिकारियों, पंचायत सचिवों तकनीकी अधिकारियों को निर्देश दिए हैं कि राष्ट्रीय खाद्य सुरक्षा अधिनियम के तहत पात्र परिवारों का 30 अप्रैल तक पंजीकरण करना सुनिश्चित बनाएं। नेगी यहां कंडाघाट तथा नालागढ़ विकास खंडों के पंचायत सचिवों तथा तकनीकी सहायकों के एक दिवसीय शिविर की अध्यक्षता कर रहे थे।
उन्होंने कहा कि अंत्योदय अन्न योजना के लाभार्थी, बीपीएल लाभार्थी, बीपीएल दरों पर खाद्यान्न प्राप्त करने वाले लाभार्थी, अन्नपूर्णा अन्न योजना लाभार्थी, अनुसूचित जाति, अन्य पिछड़ा वर्ग एवं अल्पसंख्यक मामले निदेशालय से किसी भी प्रकार की पेंशन प्राप्त करने वाले लाभार्थी तथा सार्वजनिक वितरण प्रणाली परमिट व्यवस्था के तहत खाद्यान्न प्राप्त कर रहे तिब्बती लाभार्थी स्वत: ही इस अधिनियम के पात्र लाभार्थियों में सम्मिलित हैं।
उन्होंने कहा कि सरकार द्वारा ऐसे ग्रामीण परिवारों को जिनके पास 5 हेक्टेयर से ज्यादा असिंचित तथा 2 हेक्टेयर से ज्यादा सिंचित भूमि हो को भी अधिनियम के तहत पंजीकृत किया जाएगा। ऐसे परिवार जिनकी मासिक आय 12 हजार रुपए से कम है को भी अधिनियम के अंतर्गत पंजीकृत किया जा रहा है।
hin_Deva hin_Deva hin_Deva hin_Deva